Urus Qot Zoñi jupanakar axtañatakix mä kamachi ch’amanchañ amtapxi
Constitución Política del Estado tayka kamachirjamax aka Bolivia markasanx kimsa tunka suxtani Etnias utjatapa qhananchapxi. Ukhamakipanx Oruro Departamento tuqinx Urus Qot Zuñi sata kullaka jilanakaw qamasipxi. Jupanakax Poopó satakis uka quta iraman jikxatasipjixa. Comunidad: Puñaca Tinta María, Villa Ñiq’i ukhamaraki Llapallapani uka tuqinakan qamasipxi.
Jichhax jupanakax ch’ullqhiñchatapxañapataki ukhamaraki yäqatapxañapatakix mä wakt’awi “Proyecto de Ley Departamental de Protección y Fortalecimiento de Urus Qot Zoñi de Lago Poopó” ukhamaw jutir urunakan luqtatäni sasaw Defensor del Pueblo David Tezanos Pinto jupax yatiyi. Ukampis ukax ch’amanchataw ukhaman uka tuqinkirinakax jani chhaqhapxañapataki, sarawinakapa, amtawinakapas nayrar sartañapataki. Ukampis ukanakax ch’ullqhiñchañ amtataw mä Plan Integral de Sistema de Vida satakis ukhamarjam phuqhasina.
ayr_Latn ayr_Latn ayr_Latn